turjo4nis/wikipedia-bn-dump-20250701 huggingface dataset:
দ্য ম্যান হু ওয়াজন্ট দেয়ার (চলচ্চিত্র)

দ্য ম্যান হু ওয়াজন্ট দেয়ার (ইংরেজি ভাষায়: The Man Who Wasn't There) ২০০১ সালে মুক্তিপ্রাপ্ত সাদাকালো নব্য নয়ার চলচ্চিত্র। রচনা ও পরিচালনা করেছেন জোয়েল কোয়েন ও ইথান কোয়েন। মূল চরিত্রে অভিনয় করেছেন বিলি বব থর্নটন।

বিশ্লেষণ 
দ্য হাডসাকার প্রক্সি ছবি নির্মাণ করার সময় কোয়েন ভ্রাতৃদ্বয় একটি পোস্টার দেখেছিলেন যা তাদেরকে এই ছবি নির্মাণে উৎসাহ যুগিয়েছিল। পোস্টারটি ছিল ১৯৪০-এর দশকে চুলের বিভিন্ন স্টাইলের ওপর। এই সিনেমার কাহিনী আবর্তিত হয়েছে ১৯৪৯ সালের প্রেক্ষাপটে। জোয়েল কোয়েন স্বীকার করেছেন, জেমস এম কেইনের লেখা এই ছবির প্রধান অনুপ্রেরণা হিসেবে কাজ করেছে।

এছাড়া এতে আলবেয়ার কামুর বিখ্যাত অস্তিত্ববাদী উপন্যাস L'Étranger (ইংরেজি শিরোনাম: The Outsider) এর সাথে ছবিটির মূল কাহিনীর মিল লক্ষ্য করা যায়।

রজার ডিকিন্সের করা সিনেমাটোগ্রাফিটি একেবারে সরল এবং প্রথাগত। চোখ বরাবর ক্যামেরা রেখেই অধিকাংশ চিত্র গ্রহণ করা হয়েছে। আলোকসম্পাত ছিল টেক্সটবুক প্রকৃতির। এমনভাবে নির্মিত হয়েছে যে দর্শকরা দেখে মনে করতে পারেন এটা আসলেই ১৯৫০ সালের সিনেমা। এড-কে সবসময়ই একটি ফিল্টারবিহীন সিগারেট হাতে দেখা গেছে যা সে যুগেরই নিদর্শন বহন করে। ২০০১ সালে ছবিটি সেরা চিত্রগ্রহণের জন্য একাডেমি পুরস্কার মনোনয়ন লাভ করেছিল।

ছবিতে বেশ কয়েকবার অদ্ভুত উড়ন্ত বস্তুর (UFO) উল্লেখ আছে। কথোপকথনের মাধ্যমে তা ফুটে উঠেছে। একটি দৃশ্যে অ্যাশট্রের মাধ্যমে এর প্রতি নির্দেশ করা হয়েছে।

সাদাকালো হলেও দ্য ম্যান হু ওয়াজন্ট দেয়ার আসলে রঙিন হিসেবে নির্মাণ করা হয়েছিল। নির্মাণের পর রঙিন থেকে সাদাকালোতে রূপান্তরিত করা হয়। রজার ইবার্ট বলেছেন, প্রথমবার মুক্তি পাওয়ার সময় ভুলক্রমে এর কয়েকটি রঙিন দৃশ্যও মুক্তি পেয়ে গিয়েছিল।

চরিত্রসমূহ 
 বিলি বব থর্নটন - এড ক্রেইন
 ফ্রান্সিস ম্যাকডরম্যান্ড - ডোরিস ক্রেইন
 Michael Badalucco - ফ্র্যাংক
 James Gandolfini - বিগ ডেইভ ব্রুস্টার
 Katherine Borowitz - অ্যান নার্ডলিংগার ব্রুস্টার
 Jon Polito - ক্রেইটন টোলিভার
 স্কারলেট জোহানসন - বার্ডি অ্যাবান্ডাস

প্রতিক্রিয়া 
সমালোচকদের কাছ থেকে প্রশংসাই বেশি পেয়েছে। আইএমডিবি রেটিং ৭.৭। রটেন টম্যাটোস-এ শতকরা ৮০ ভাগ সমালোচকই ইতিবাচক সমালোচনা করেছেন। এখানে দর্শকদের কাছ থেকে ৭ রেটিং পেয়েছে। আর মেটাক্রিটিক-এ এর রেটিং ৭৩%। এখানে দর্শকরা ৮.৫ রেটিং দিয়েছে।

বহিঃসংযোগ 

 Coenesque: The Films of the Coen Brothers
 You Know, For Kids! The Man Who Wasn't There page
 
 

২০০১-এর চলচ্চিত্র
কোয়েন ভ্রাতৃদ্বয় পরিচালিত চলচ্চিত্র
মার্কিন সাদাকালো চলচ্চিত্র
ফরাসি ভাষার চলচ্চিত্র
মার্কিন অপরাধ নাট্য চলচ্চিত্র
বাফটা বিজয়ী (চলচ্চিত্র)
২০০০-এর দশকের ইংরেজি ভাষার চলচ্চিত্র
মৃত্যুদণ্ড সম্পর্কে চলচ্চিত্র
ক্যালিফোর্নিয়ায় ধারণকৃত চলচ্চিত্র
মার্কিন নব্য-নোয়ার চলচ্চিত্র
২০০০-এর দশকের মার্কিন চলচ্চিত্র
বুরহানউদ্দিন রব্বানী

বুরহানউদ্দিন রব্বানী ( (জন্মঃ ১৯৪০ - মৃত্যুঃ ২০ সেপ্টেম্বর, ২০১১) আফগানিস্তানের প্রেসিডেন্ট। তিনি ১৯৯২ থেকে ১৯৯৬ সাল পর্যন্ত ১ম মেয়াদে এবং ২০০১ সালে ২য় মেয়াদে আফগান রাষ্ট্রপ্রধান ছিলেন। ২০০১ সালে তালিবান সরকার পতনের পর তিনি কাবুলে ফিরে আসেন এবং নভেম্বর থেকে ২০ ডিসেম্বর ২০০১ পর্যন্ত প্রেসিডেন্টের দায়িত্ব পালন করেন। এরপর হামিদ বন আন্তর্জাতিক সম্মেলনে হামিদ কারযাই প্রেসিডেন্ট হিসেবে মনোনীত হলে তিনি ক্ষমতা হস্তান্তর করেন। বুরহানউদ্দিন রব্বানী "জমিয়তে ইসলাম আফগানিস্তানের" প্রতিষ্ঠাতা নেতা ছিলেন।

শৈশবের বছরগুলোয় 
১৯৪০ সালে আফগানিস্তানের উত্তরাঞ্চলীয় প্রদেশ বাদাখশানে রব্বানী জন্মগ্রহণ করেন। তার পিতার নাম মুহাম্মদ ইউসুফ। তিনি একজন তাজিক জনগোষ্ঠীর অধিবাসী ছিলেন।

হত্যাকাণ্ড 
২০ সেপ্টেম্বর, ২০১১ সালে বুরহানউদ্দিন রব্বানী নিহত হন। একদল তালিবান প্রতিনিধির সাথে নিজ বাড়ীতে আলাপ-আলোচনার সময় আত্মঘাতী বোমা হামলায় তিনি মারা যান। দু'জন তালিবান তার সাথে হাত মেলানোর সময় এ নির্মম ঘটনাটি ঘটে। তাদের মধ্য থেকে কমপক্ষে একজন পাগড়ীতে লুকায়িত বোমা বিস্ফোরণ ঘটানোর মাধ্যমে তাকে হত্যা করে।

মার্কিন যুক্তরাষ্ট্রের প্রেসিডেন্ট বারাক ওবামা এবং ন্যাটো নেতৃবৃন্দ বুরহানউদ্দিন রব্বানী'র হত্যকাণ্ডে শোক প্রকাশ ও নিন্দাজ্ঞাপন করেন।

তথ্যসূত্র

বহিঃসংযোগ 
 Burhanuddin Rabbani, President of the Islamic State of Afghanistan webcast at the United Nations Millennium Summit, 8 September 2000
 Biography  at Afghan-web.com
 Afghanistan's Powerbrokers: Burhanuddin Rabbani at BBC News, with link to November 2001 profile
 Ex-Afghan President Burhanuddin Rabbani Killed In Suicide Attack
 Hundreds mourn Rabbani RFI English
 Who killed Burhanuddin Rabbani ... and why? RFI English

আফগানিস্তানের রাষ্ট্রপতি
১৯৪০-এ জন্ম
২০১১-এ মৃত্যু
আফগান রাজনীতিবিদ
আফগান সুন্নি মুসলিম
আফগান মুসলিম
হানাফি ফিকহ পণ্ডিত
আল-আজহার বিশ্ববিদ্যালয়ের প্রাক্তন শিক্ষার্থী
কাবুল বিশ্ববিদ্যালয়ের প্রাক্তন শিক্ষার্থী
অভ্যুত্থানে ক্ষমতাচ্যুত নেতা
২০১১-এ গুপ্তহত্যার শিকার রাজনীতিবিদ
২০১০-এর দশকে গুপ্তহত্যার শিকার এশীয় রাজনীতিবিদ
জুলিয়ান অ্যাসাঞ্জ

জুলিয়ান পল অ্যাসাঞ্জ (ইংরেজি:Julian Paul Assange) (জন্ম: ৩ জুলাই ১৯৭১) অস্ট্রেলীয় সাংবাদিক, প্রকাশক, কম্পিউটার প্রোগ্রামার। তিনি বহুল আলোচিত উইকিলিকস এর প্রধান নির্বাহী যা মূলত গোপন নথি প্রকাশের জন্য বিখ্যাত। ১৯ জুন ২০১২ থেকে ১১ এপ্রিল ২০১৯ পর্যন্ত যুক্তরাজ্যে অবস্থিত ইকুয়েডোর দূতাবাসে রিফিউজি হিসেবে রাজনৈতিক আশ্রয়ে ছিলেন। বর্তমানে লন্ডন পুলিশের হেফাজতে যুক্তরাষ্ট্রের একটি মামলার আসামী হিসেবে বেলমার্শ নামক কারাগারে বন্দী আছেন। ইকুয়েডর ২৭ জুলাই ২০২১ আনুষ্ঠানিকভাবে অ্যাসাঞ্জের নাগরিকত্ব বাতিল করে। তথ্য গোপন ও জালিয়াতির অভিযোগে তাঁর নাগরিকত্ব বাতিল করা হয়।

জীবনবৃত্তান্ত 
 অ্যাসাঞ্জ ১৯৭১ সালের ৩ জুলাই কুইনসল্যান্ডে জন্ম গ্রহণ করেন। তার জন্মদাতা পিতার নাম হচ্ছে জন সিপটন ও মাতার নাম হচ্ছে ক্রিষ্টিন। জুলিয়ান অ্যাস্যাঞ্জের দত্তক পিতার নাম ব্রেট অ্যাস্যাঞ্জ। অ্যাস্যাঞ্জের ভাষ্যমতে তিনি ৫০ এর অধিক শহরে বসবাস করেছেন এবং ৩৭টি বিভিন্ন স্কুলে পড়াশুনা করেছেন।

মামলা 
২০১০ সালের আগস্টে এক সুইডিশ নারী অ্যাসাঞ্জের বিরুদ্ধে ধর্ষণের অভিযোগ আনেন। অস্ট্রেলিয়ান নাগরিক অ্যাসাঞ্জ বরাবরই এ অভিযোগ অস্বীকার করেন।  এই মামলার ‘স্ট্যাচুট অব লিমিটেশন’ অর্থাৎ অভিযুক্তের বিরুদ্ধে তদন্ত ও আইনি কার্যক্রম পরিচালনার সময় শেষ হয়ে যাবে ২০২০ সালের আগস্টে। এরইমধ্যে ২০১৯ সালের ১৯ নভেম্বর ধর্ষণের অভিযোগের তদন্ত বাদ দিয়েছেন সুইডিশ প্রসিকিউটরবৃন্দ।

তথ্যসূত্র

বহিঃসংযোগ
 
 
 

পুরুষ সাংবাদিক
কম্পিউটার প্রোগ্রামার
উইকিলিকস
হ্যাকার
জীবিত ব্যক্তি
মেলবোর্ন বিশ্ববিদ্যালয়ের প্রাক্তন শিক্ষার্থী
ইন্টারনেট সক্রিয়কর্মী
১৯৭১-এ জন্ম
ইংল্যান্ডে অস্ট্রেলীয় প্রবাসী
রাজনৈতিক দলের প্রতিষ্ঠাতা
জর্জিনা বার্ডাখ

জর্জিনা বার্ডাখ মার্টিন (জন্ম ১৮ই আগস্ট, ১৯৮৩ কর্ডোবা প্রভিন্স, আর্জেন্টিনাতে) একজন আর্জেন্টিনীয় সাঁতারু। মস্কোতে অনুষ্ঠিত ২০০২ FINA স্বল্পপাল্লার বিশ্ব চ্যাম্পিয়নশিপে তিনি ৪০০মিটার ব্যক্তিগত মেডলি বিভাগে তৃতীয় স্থান অধিকার করেন। স্যান্টো ডমিঙ্গোতে অনুষ্ঠিত ২০০৩ প্যান আমেরিকান গেমসে তিনি স্বর্ণপদকও জেতেন।

অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকসে তিনি ২০০৪ গ্রীষ্মকালীন অলিম্পিকে সাঁতার - মহিলাদের ৪০০মিটার ব্যক্তিগত মেডলি বিভাগে ব্রোঞ্জ পদক জেতেন ৪:৩৭.৫১ সময়ে। বার্ডাখ সিডনির ২০০০ গ্রীষ্মকালীন অলিম্পিকে অংশগ্রহণ করলেও প্রারম্ভিক হিটের পর আর এগোতে পারেননি।

মে ২০০৬-এর ব্রাজিলীয় সাঁতার চ্যাম্পিয়নশিপে, বার্ডাখ ২০০মিটার ব্যাকস্ট্রোকের দক্ষিণ আমেরিকান রেকর্ড লম্বাদৈর্ঘ্যের পুলে ২:১৭.০৩৩ সময়ে ভাঙেন। এটি ফাবিওলা মলিনার ১৯৯৭ সালের রেকর্ডের থেকে ৬মিলিসেকেন্ড কম।

আরও দেখুন 
 ২০০৪ গ্রীষ্মকালীন অলিম্পিকে সাঁতার

তথ্যসূত্র 
 Profile

১৯৮৩-এ জন্ম
জীবিত ব্যক্তি
কোর্দোবা প্রদেশের (আর্জেন্টিনা) ক্রীড়াবিদ
আর্জেন্টিনীয় সাঁতারু
আর্জেন্টিনার অলিম্পিক সাঁতারু
২০০০ গ্রীষ্মকালীন অলিম্পিকের সাঁতারু
২০০৪ গ্রীষ্মকালীন অলিম্পিকের সাঁতারু
২০০৮ গ্রীষ্মকালীন অলিম্পিকের সাঁতারু
২০১২ গ্রীষ্মকালীন অলিম্পিকের সাঁতারু
২০০৪ গ্রীষ্মকালীন অলিম্পিকের পদক বিজয়ী
২০০৮ গ্রীষ্মকালীন অলিম্পিকে সাঁতার – পুরুষদের ৪০০ মিটার ব্যক্তিগত মেডলি

২০০৮ অলিম্পিক গেমসে পুরুষদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।

ফাইনাল ছাড়া সর্বমোট চারটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম আটজন সাঁতারুকে ফাইনালের জন্য বাছাই করা হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ৪:১৮.৪০সেকেন্ড(A মান) এবং ৪:২৭.৪৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

হিট 

 OR = অলিম্পিক রেকর্ড (Olympic Record); Q = পরের রাউন্ডের যোগ্যতাঅর্জনকারী (Qualified for next round)
 NR = জাতীয় রেকর্ড (National Record)

ফাইনাল 

 WR = বিশ্ব রেকর্ড (World Record); OR = অলিম্পিক রেকর্ড (Olympic Record)
 NR = জাতীয় রেকর্ড (National Record); ER = ইউরোপীয় রেকর্ড (European Record)

তথ্যসূত্র 

পুরুষদের ব্যক্তিগত মেডলি ৪০০মিটার
হোসিন হাসিয়ান

হোসিন হাসিয়ান (জন্ম ৭ই জুলাই, ১৯৮৬ অ্যান্ডোরা লা ভেলাতে) একজন সাঁতারু। তিনি গ্রীসের অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকে অ্যান্ডোরার প্রতিনিধিত্ব করেন। এরপর তিনি ২০০৮ বেজিং অলিম্পিকেও অংশ নেন। তিনি অ্যান্ডোরার পতাকা বাহকও ছিলেন।

তথ্যসূত্র 

 Men's 200m Individual Medley 
 Haciane wins the final of the 200 metres
 Day 5 Swimming Schedule & Results

১৯৮৬-এ জন্ম
জীবিত ব্যক্তি
অ্যান্ডোরান সাঁতারু
২০০৪ গ্রীষ্মকালীন অলিম্পিকের সাঁতারু
২০০৮ গ্রীষ্মকালীন অলিম্পিকের সাঁতারু
Olympic swimmers of Andorra
২০১২ গ্রীষ্মকালীন অলিম্পিকের সাঁতারু
২০১১ দিল্লি বোমা বিস্ফোরণ

২০১১ সালের ৭ সেপ্টেম্বর, বুধবার, ভারতীয় সময় সকাল দশটা চোদ্দো মিনিটে ভারতের রাজধানী দিল্লিতে একটি বোমা বিস্ফোরণের ঘটনা ঘটেছিল। দিল্লি হাইকোর্টের ৫ নং গেটের বাইরে বিস্ফোরণটি ঘটে। সন্দেহ করা হচ্ছে, একটি ব্রিফকেস বোমা ফেটেই বিস্ফোরণটি ঘটেছিল। বিস্ফোরণে ১২ জনের মৃত্যু হয় এবং ৭৬ জন আহত হন। এর পরে ২০১১ সালেরই ২৫ সেপ্টেম্বর দিল্লি হাইকোর্টের ৭ নং গেটের বাইরে একটি স্বল্প-মাত্রার বোমা বিস্ফোরণের ঘটনা ঘটেছিল। কিন্তু সেই ঘটনায় কেউ হতাহত হননি। তবে দুমাসের কিছু কম সময় আগে ১৩ জুলাই মুম্বইতে যে বিস্ফোরণটি ঘটেছিল, তাতে ২৬ জন নিহত হয়েছিলেন।

বিস্ফোরণের সময় ভারতের প্রধানমন্ত্রী মনমোহন সিং ভারত-বাংলাদেশ দ্বিপাক্ষিক সম্পর্ক নিয়ে আলোচনার জন্য দুই দিনের বাংলাদেশ সফরে গিয়েছিলেন।

তথ্যসূত্র

বহিঃসংযোগ 

 Bomb Blasts: History of terror attacks in Delhi 

দিল্লিতে অপরাধ
ভারতে ইসলামি সন্ত্রাস
২০১১-এ গণহত্যা
২০১১-এ ভারত
২০০৮ গ্রীষ্মকালীন অলিম্পিকে সাঁতার – মহিলাদের ৪০০ মিটার ব্যক্তিগত মেডলি

২০০৮ অলিম্পিক গেমসে মহিলাদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, তাই এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়। সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।

সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ৪:৪৫.১০সেকেন্ড(A মান) এবং ৪:৫৫.০৬সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

হিট

ফাইনাল 

AF = আফ্রিকান রেকর্ড (African record)

তথ্যসূত্র 

মহিলাদের ব্যক্তিগত মেডলি ৪০০মিটার
অধাতু

অধাতু () হল মৌলিক পদার্থের একটি শ্রেণিবিভাগ যা রসায়ন বিজ্ঞানে ব্যবহার করা হয়ে থাকে। মৌলিক পদার্থের ভৌত এবং রাসায়নিক ধর্মের উপর ভিত্তি করে এই শ্রেণিবিভাগ করা হয়ে থাকে এবং পর্যায় সারণির মৌলসমূহকে ধাতু এবং অধাতু এই দুটি সাধারণ শ্রেণীতে ভাগ করা হয়েছে। তবে বিশেষ বৈশিষ্ট সম্পন্ন কিছু মৌলকে ধাতুকল্প নামের আলাদা শ্রেণীতে অন্তর্ভুক্ত করা হয়েছে।

যে মৌলসমূহ অধাতু হিসাবে পরিচিত:
 হাইড্রোজেন (H)
 গ্রুপ ১৪ এর মৌল: কার্বন (C)
 গ্রুপ ১৫ এর মৌল (pnictogens): নাইট্রোজেন (N), ফসফরাস (P)
 গ্রুপ ১৬ এর একাধিক মৌল, chalcogens: অক্সিজেন (O), সালফার (S), selenium (Se)
 গ্রুপ ১৭ এর সকল মৌল - হ্যালোজেনসমূহ
 গ্রুপ ১৮ এর সকল মৌল - নিষ্ক্রিয় গ্যাসসমূহ

ধর্মাবলী 
 অক্সিজেন-এর সঙ্গে বিক্রিয়া করে আম্লিক অক্সাইড উৎপন্ন করে।
 সাধারণতঃ তাপ ও তড়িৎ-এর কুপরিবাহী।
 চুম্বক দ্বারা বিকর্ষিত হয় অর্থাৎ ডায়াম্যাগনেটিক প্রকৃতির।
 অধাতু চকচকে নয় এবং আঘাত করলে শব্দিসৃষ্টি করে না
 নমনীয় বা নমনীয় নয়
 সাধারণত কম গলনাঙ্ক ও উচ্চ স্ফুটনাঙ্ক থাকে

অধাতুর বৈশিষ্ট্য 

ধাতু সাধারণত চকচক করে।

অধাতু:
১.বিদ্যুত এবং তাপ অপরিবাহী।
২.এর কোন ঘাত নেই।
৩.এর গলনাঙ্ক এবং স্ফুটনাঙ্ক কম।
৪.এটি ঋণাত্মক ধর্ম বিশিষ্ট।
৫.এতে ধাতব দ্যুতি নেই অর্থাৎ চকচকে নয়।
নাগাসাকি

নাগাসাকি ( () জাপানের একটি শহর। জাপানের কিউশো দ্বীপের এই শহরে ১৯৪৫ সালের ৯ই আগস্ট আমেরিকা পারমাণবিক বোমা বিস্ফোরণ ঘটায়। ১৬ শতকে পর্তুগীজ নাবিকেরা জাপানি মৎস্যজীবি অধ্যুষিত এই দ্বীপে ইউরোপীয় সাম্রাজ্যের গোড়া পত্তন ঘটায়।

ইতিহাস 
১৫৪৩ সালে নাগাসাকি দ্বীপটিতে প্রথম ইউরোপীয় হিসেবে পর্তুগীজদের পা পড়ে। ১৮৫৯ সালে নাগাসাকিকে উন্মুক্ত বন্দর হিসেবে ঘোষণা করা হয়। বন্দর নগরী নাগাসাকি দ্বিতীয় বিশ্বযুদ্ধের সময় গুরুত্বপূর্ণ নগর হিসেবে পরিনত হয়। কারণ, এই দ্বীপটিতেই জাপানের রাজকীয় নৌবাহিনীর গুরুত্বপূর্ণ জাহাজ নির্মাণ কারখানা ছিল। ১৯৪৫ সালের ৯ই আগস্ট সকাল ১১:০২ মিনিটে মার্কিন বিমান বাহিনীর একটি বিমান থেকে ফ্যাটম্যান নামের পারমারনবিক বোমা নিক্ষেপ করা হয়। যার ফলে শহরটি সম্পূর্ণ ধ্বসীভূত হয় এবং ধারণা করা হয়, ৭০ হাজারের বেশি লোক নিহত হয়েছে। নাগাসাকি কর্তৃপক্ষের হিসেবে মৃতের সংখ্যা ছিল ৭৩,৮৮৪ জন। যাদের মধ্যে ২০০০ হাজার জন কোরিয়ান শ্রমিক ছিল।

ভূগোল

রাজনীতি

জনসংখ্যা 
পাঁচ লক্ষ(৫00000)

পর্যটন

যোগাযোগ

তথ্যসূত্র

বহিঃসংযোগ 
 
 Nuclear Files.org  Comprehensive information on the history, and political and social implications of the US atomic bombings of Hiroshima and Nagasaki
 Nagasaki Prefectural Tourism Federation
 Nagasaki Product Promotion Association
 Useful information for foreign residents, produced by Nagasaki International Association

দ্বিতীয় বিশ্বযুদ্ধ
জাপানের শহর
হিরোশিমা ও নাগাসাকিতে পারমাণবিক বোমাবর্ষণ
জাপানের জনবহুল উপকূলীয় স্থান
ধ্বংসপ্রাপ্ত শহর
১৬শ শতাব্দীতে প্রতিষ্ঠিত জনবহুল স্থান
আগরতলা বইমেলা

আগরতলা বইমেলা ত্রিপুরার রাজধানী আগরতলায় ত্রিপুরা সরকার কর্তৃক আয়োজিত একটি আন্তর্জাতিক বইমেলা। এই মেলা সম্পূর্ণভাবে সরকার কর্তৃক পরিচালিত। ১৯৮১ সালে এই মেলা প্রথম শুরু হয়েছিল। ১২ দিনব্যাপী এই বার্ষিক মেলা প্রতি বছর ফেব্রুয়ারি বা মার্চ মাসে শুরু হয়ে থাকে। ২০২০ সালের পূর্ব পর্যন্ত সাধারণত এটি উমাকান্ত একাডেমি বা আগরতলা শিশু-উদ্যানে অনুষ্ঠিত হলেও এরপর এই মেলা হাপানিয়া আন্তর্জাতিক প্রদর্শনী হলে সরিয়ে নেওয়া হয়। কলকাতার অত্যন্ত সমাদৃত মেলা আন্তর্জাতিক কলকাতা পুস্তকমেলা'র মতই আগরতলা বইমেলা ত্রিপুরাতে খুব জনপ্রিয়।

ইতিহাস 

১৯৮১ সালে আগরতলা বইমেলা সরকারিভাবে শুরু হলেও অনেকের মতে ১৯৬১ সালে বিলোনীয়া বিদ্যাপীঠ স্কুলের মাঠে প্রথম এই বইমেলার আয়োজন হয়েছিল। ১৯৬৪ সালে সোনামুড়া এন সি ইন্সটিটিউশনে এই বইমেলার আয়োজন করা হয়, কবিগুরু রবীন্দ্রনাথ ঠাকুরের বই বিক্রয়ের জন্য একটি স্টলের ব্যবস্থা করা হয়েছিল। তাছাড়া ১৯৭৮ সালে বিশ্ব যুব উৎসব উপলক্ষে কয়েকটি স্টলের মাধ্যমে ক্ষুদ্র বইমেলা অনুষ্ঠিত হয়। এরপর ৩০ মার্চ ১৯৮১-তে সরকারি সহায়তায় রবীন্দ্রশতবার্ষিকী ভবনে আনুষ্ঠানিকভাবে এই মেলার উদ্বোধন হয়। মেলার উদ্যোক্তা ছিলেন রাজ্যের তৎকালীন মুখ্যমন্ত্রী নৃপেন চক্রবর্তী।

২০১৭ সালে ত্রিপুরা পাবলিশার্স গিল্ডের সচিব রঘুনাথ সরকার বলেন, "নতুন দিল্লি ও কলকাতা বইমেলার পরে আগরতলা বইমেলা ভারতের সবচেয়ে জনপ্রিয় বইমেলা।"

একই বছরে, আগরতলা বইমেলায় হিন্দু গোষ্ঠী কাশ্মীর বইয়ের বিরুদ্ধে মেলায় বিক্ষোভ মিছিল করে যার প্রতিক্রিয়ায় রাজ্য তথ্য ও সংস্কৃতি বিষয়ক মন্ত্রী সরকার বইমেলায় বিক্ষোভ সহ্য করবে না বলে জানায়।

এর দুই বছর পরে ভারতের ছাত্র ফেডারেশনের স্টলের বিরুদ্ধে গুজরাত ফাইলস বই নিয়ে মেলায় আরেকটি বিক্ষোভ করা হয়।

অংশগ্রহণকারী 

৪০তম আগরতলা বইমেলায় ১৬২টি স্টল ছিলো। যা ছিলো ৩৮তম বইমেলার স্টলের সংখ্যার চেয়ে ৩৩টি বেশি। নতুন দিল্লি, কলকাতা ও বিভিন্ন রাজ্য ছাড়াও বাংলাদেশের বিভিন্ন প্রকাশনার স্টলও এই বইমেলায় বসে।

সাংস্কৃতিক অনুষ্ঠান 
ত্রিপুরা সরকারের তথ্য ও পর্যটন দপ্তর এই মেলায় প্রতিদিন সাংস্কৃতিক অনুষ্ঠান আয়োজন করে থাকে।

তথ্যসূত্র

বহিঃসংযোগ 
 ত্রিপুরা রাজ্য পোর্টাল
 ত্রিপুরা পর্যটন উন্নয়ন কর্পোরেশন লিমিটেড 

বইমেলা
বার্ষিক ঘটনাবলী
ভারতের বইমেলা
সিক্সট

সিক্সট () ইউরোপের একটি বৃহত্তম গাড়ি ভাড়ার কোম্পানির। তাদের ৮০ দেশে, ৩৫০০ চেয়ে বেশি সার্ভিস স্টেশনের রয়েছে। মার্টিন সিক্সট, ১৯১২ সালে জার্মানির মিউনিখে সিক্সট প্রতিষ্ঠিত করেন।

কোম্পানির ঘটনা 

 রাজস্ব (২০০৬): € ১.৪৪ বিলিয়ন
 ইবিআইটি: € ১৫৩.৩ মিলিয়ন
 ইবিটি: € ১২১.৬৪৭ মিলিয়ন
 কর্মচারী: ২,০১৫
 সিইও: মিস্টার এরিক সিক্সট
 সিএফও: ডক্টর জুলিয়ান জু পুটলিটজ
 সিওও: মিস্টার ডেটলেফ পিচ
 কোম্পানির সদর দফতর: পোলেক, জার্মানি

আন্তর্জাতিক অবস্থান 
সিক্সট ইন্ডিয়া

তথ্যসূত্র

বহিঃসংযোগ 

 সিক্সট আন্তর্জাতিক ওয়েবসাইট

গাড়ি ভাড়ার কোম্পানি
জার্মানির কোম্পানি
বহুজাতিক কোম্পানি
জার্মানিতে সদর দফতর বহুজাতিক কোম্পানি
বেতড়

বেতর ছিল বাংলার অন্যতম প্রধান বাণিজ্যকেন্দ্র। অধুনা ভারতের পশ্চিমবঙ্গ রাজ্যের হাওড়া জেলার শিবপুর-সংলগ্ন অঞ্চল অতীতে বেতর নামে পরিচিত ছিল।

আধুনিক কলকাতা শহর গড়ে উঠেছিল মূলত সুতানুটি, গোবিন্দপুর ও কলিকাতা গ্রাম তিনটিকে কেন্দ্র করে। কিন্তু এই তিনটি গ্রামের বাইরেও কলকাতায় ও হুগলি নদীর অপর পাড়ে হাওড়ায় মোট চারটি বর্ধিষ্ণু অঞ্চলের অস্তিত্ব ছিল। এগুলি হল চিৎপুর, সালকিয়া, কালীঘাট ও বেতর। অতীতের নামকরা বাণিজ্যকেন্দ্র বেতর সপ্তদশ শতাব্দীতে লুপ্ত হয়ে যায়।

পঞ্চদশ শতাব্দীর শেষভাগে বিপ্রদাস পিপলাইয়ের লেখা মনসামঙ্গল কাব্যে এই অঞ্চলের প্রথম বিশ্বাসযোগ্য ভৌগোলিক বিবরণ পাওয়া যায়। এই সময় হুগলি নদীর পশ্চিম পাড়ে ব্যান্ডেল ও সপ্তগ্রামের মাঝখানে অবস্থিত সাতগাঁ বা সপ্তগ্রাম ছিল একটি প্রধান বন্দর। সেই যুগে নদীর নিম্ন অববাহিকায় একই পাড়ে অবস্থিত বেতড় ছিল একটি বিরাট বাজার-শহর। এখানে থেমে যাত্রীরা যাত্রার প্রয়োজনীয় রসদপাতি কিনে নিতেন এবং এখানকার বিখ্যাত মন্দিরে দেবী চণ্ডীর উদ্দেশ্যে পুজো দিতেন। চিৎপুর ও কলিকাতা গ্রাম পেরিয়ে পৌঁছতে হত চিৎপুরে। সেই যুগে সুতানুটি ও গোবিন্দপুর গ্রামদুটির কোনো অস্তিত্ব ছিল না। কালীঘাট ছিল একটি ছোটো ধর্মস্থান।

ভেনিসীয় পর্যটক সিজার ফ্রেডেরিক ১৫৬৩ থেকে ১৫৮১ খ্রিষ্টাব্দের মাঝামাঝি সময়ে প্রাচ্য পর্যটন করেছিলেন। ফ্রেডেরিকের রচনা থেকে সেকালের ভারত তথা বাংলার কিছু গুরুত্বপূর্ণ শহর, বন্দর ও বাণিজ্যকেন্দ্রের কথা জানা যায়। তিনি লিখেছেন, “উজানে সাতগাঁওয়ে আসার আগে বেতর নামে একটি জায়গা আছে। তার উত্তরে নদী বেশ সংকীর্ণ এবং তাতে জলও কম।”

বেতর শহরটি হারিয়ে গেলেও, বেতরের বিখ্যাত বেতাইচণ্ডীর মন্দিরটি আজও আছে।

তথ্যসূত্র 

বাংলার ইতিহাস
পশ্চিমবঙ্গের ইতিহাস
হাওড়া জেলা
কলকাতার ইতিহাস
দেবকোট

দেবকোট (অপর নাম কোটিবর্ষ, দেবীকোট বা দেওকোট) ছিল বাংলার এক প্রাচীন শহর এবং কোটিবর্ষ বিষয়ের (আঞ্চলিক বিভাগ) প্রশাসনিক কেন্দ্র। কোটিবর্ষ বিষয় ছিল পুণ্ড্রবর্ধন ভুক্তির একটি অংশ; চন্দ্র, বর্মন ও সেনযুগে এই পুণ্ড্রবর্ধনের রাজধানী ছিল মহাস্থানগড়। কোটিবর্ষের সর্বপ্রথম উল্লেখ পাওয়া যায় বায়ুপুরাণ (২৩।২০৯) ও বৃহৎ সংহিতা-এ (১১।২)। অভিধানকার হেমচন্দ্র (অভিধানচিন্তামণি ৪।৯৭৭) ও পুরুষোত্তম (ত্রিকাণ্ডশেষ) এই শহরটিকে নানা নামে অভিহিত করেছেন – উমাবন (উষাবন?) বাণপুর ও শোণিতপুর। সন্ধ্যাকর নন্দী তার রামচরিতে এই শহরের মন্দির ও হ্রদগুলির বর্ণনা দিয়েছেন। অধুনা ভারতের পশ্চিমবঙ্গ রাজ্যের দক্ষিণ দিনাজপুর জেলার গঙ্গারামপুর শহরের বাণগড় গ্রামে এই শহরের ধ্বংসাবশেষ আবিষ্কৃত হয়েছে। কোনো কোনো মতে, দেবকোট ছিল রাঢ় অঞ্চলের অন্তর্গত। এখানে একটি বৌদ্ধ মঠও ছিল।

১২০৪ সালে ইখতিয়ার উদ্দিন মুহম্মদ বিন বখতিয়ার খলজী বাংলায় প্রথম যে আফগান রাজ্যটি স্থাপন করেন, সেটি লক্ষ্মণাবতী বা লখনৌতি নামে পরিচিত ছিল। এই রাজ্যের রাজধানী কখনও ছিল লখনৌতিতে, কখনও ছিল দেবকোটে। ১২০৫-০৬ নাগাদ বখতিয়ার খিলজি দেবকোটে মারা যান। সম্ভবত তিনি নারানকোহের শাসনকর্তা আলি মর্দানের হাতে নিহত হয়েছিলেন।

বাণগড়ে খননকার্য 
১৯৩৮-৩৯ সাল নাগাদ কে জি গোস্বামীর নেতৃত্বে একটি প্রত্নতাত্ত্বিক দল প্রথম বাণগড়ে খননকার্য চালিয়েছিলেন। পুনর্ভবা নদীর পাড়ে অবস্থিত এই খননস্থলটির চারিত্রিক বৈশিষ্ট্য দেখে এটিকে শহরাঞ্চল বলেই মনে করা হয়। খননস্থলের কেন্দ্রীয় অঞ্চলটি ছিল একটি সিটাডেল বা দুর্গশহরের অনুরূপ। আত্মরক্ষার জন্য তাকে ঘিরে প্রায় ২৫ হেক্টর এলাকা জুড়ে গড়ে তোলা হয়েছিল মাটির ঢিবি। এটিই শহরের প্রাচীনতম অংশ, তবে এর সময়কালটি সঠিক জানা যায়নি। দুর্গশহর এলাকাটিতে পাঁচটি আলাদা আলাদা সাংস্কৃতিক স্তর দেখা যায়। প্রথম স্তরটি মৌর্য যুগের সমসাময়িক। এই সময় শহরটি ছিল খুব সাদামাটা একটি বসতি অঞ্চল। আশেপাশের কাদার ঢিপিজাতীয় প্রাচীরগুলি সম্ভবত এই সময়েই গড়ে ওঠে। পরবর্তী স্তরটি কুষাণ যুগের (২০০-৩০০ খ্রিষ্টাব্দ)। এই সময় শহরকে ঘিরে গড়ে উঠেছিল ইঁটের ঢিপিজাতীয় প্রাচীর। এই স্তরে শহরে নিকাশি নালা, ঢাকা নর্দমা ও পোড়া ইঁটের বড় বড় বসতবাড়িও গড়ে ওঠে। স্পষ্ট বোঝা যায়, এই সময়েই দেবকোটের নগরসভ্যতা পূর্ণবিকাশ লাভ করেছিল। গুপ্ত যুগে অবশ্য কুষাণপর্বের আভিজাত্য কিছুই টেঁকেনি। গুপ্ত সাম্রাজ্যের শেষভাগ থেকে এই শহরের অবক্ষয় শুরু হয়। বিশেষ করে, নতুন নির্মাণের সংখ্যা কমে আসে। তবে পাল যুগে (৮ম-১২শ শতাব্দী) আবার শহরের পুরনো আভিজাত্য ফিরে আসে। এই সময় গড়ে ওঠা ঢিপিজাতীয় প্রাচীর, ক্ষেত্রপ্রাচীর, বসতবাড়ি, পার্শ্বপথ ও প্রাচীরসহ মন্দির, স্যাঁতস্যাঁতে-ভাব প্রতিরোধক শস্যাগার, স্নানাগার, নালা ও গোলাকার কুয়ো দেখে মনে হয়, এই যুগে শহরটি যথেষ্ট উন্নতি লাভ করেছিল।

পাদটীকা 

ইন্দো-আর্য প্রত্নতাত্ত্বিক স্থান
পশ্চিমবঙ্গের ইতিহাস
পশ্চিমবঙ্গের প্রত্নস্থল
পশ্চিমবঙ্গের প্রত্নতাত্ত্বিক স্থান
নাজকা রেখাসমূহ

নাজকার রেখাসমূহ () হল  দক্ষিণ আমেরিকার পেরুর নাজকা মরুভূমিতে অঙ্কিত কিছু বিপুলকায় ভূরেখাচিত্র বা জিওগ্লিফ। এই বিশালাকৃতির রেখা বা নকশাগুলো ১৯৯৪ খ্রিষ্টাব্দে ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত হয়। পেরুর রাজধানী লিমা থেকে প্রায় ৪০০ কিলোমিটার দক্ষিণে অবস্থিত প্রায় ৮০ কিলোমিটার লম্বা ও ৫০০ বর্গকিলোমিটার বিস্তৃত শুষ্ক নাজকা মালভূমি অঞ্চলে মাটির উপর টানা বিশাল বিশাল সরলরেখা এবং তার সমন্বয়ে অঙ্কিত এইসব জ্যামিতিক চিত্র ও নানা পশুপাখির ছবি, বিশেষজ্ঞদের অনুমান মোটামুটি খ্রিস্টপূর্ব ৫০০ থেকে ৫০০ খ্রিষ্টাব্দের মধ্যে অঙ্কিত। এগুলি সৃষ্টির কৃতিত্ব সাধারণত পেরুর প্রাচীন নাজকা সংস্কৃতির মানুষদের দেওয়া হয়ে থাকলেও, বর্তমান গবেষণা ইঙ্গিত করে, এর মধ্যে যেগুলি বেশি পুরনো, সেগুলি নাজকাদের থেকেও বেশি প্রাচীন। সেই হিসেবে অন্তত সেগুলির স্রষ্টা আরও পূর্বতন পারাকাস সংস্কৃতির মানুষ।

নাজকা মালভূমি জুড়ে অঙ্কিত এসব ভূচিত্রগুলো এতো বিশাল যে, আকাশ থেকে না দেখলে সেগুলোর অবয়ব বোঝা যায় না। মরুদ্যানের মাঝ বরাবর চলেছে একটি লম্বা সরলরেখা, যার দুপাশ বেয়ে একটা নির্দিষ্ট দূরত্ব পরপর গেছে কিছু সমান্তরাল রেখা। সেখানে রয়েছে বিপুলায়তন ত্রিভূজ, চতুর্ভুজ, আয়তক্ষেত্র, সামন্তরিক -এরকম অনেক জ্যামিতিক নকশা। এছাড়া আছে প্রায় একশো দেড়শো ফুট প্রশস্ত স্থানজুড়ে আঁকা নানারকম জন্তু-জানোয়ার, পাখি, পোকামাকড় ইত্যাদি। জ্যামিতিক নকশাগুলোর যেখানে রেখা টানা হয়েছে, সেগুলো একচুল এদিক-ওদিক না হয়ে চলে গেছে মাইলের পর মাইল অবধি। প্রতিটা রেখায়, নকশায় যেন অতি সূক্ষ্ম হিসাব রক্ষা করা হয়েছে। বিভিন্ন প্রাণীর নকশার মধ্যে রয়েছে মাকড়সা, পাখি, নয় আঙ্গুলবিশিষ্ট বানর, মাছ এবং সরীসৃপজাতীয় প্রাণীদের বিরাট বিরাট প্রতিকৃতি। এমনকি রয়েছে অনেক সামুদ্রিক মাছের (যেমন: তিমি) প্রতিকৃতি। ড্রেসডেনের জার্মান গবেষিকা মারিয়া রাইখা এরকম ৫০টি চিত্র ও ১০০০টিরও বেশি রেখা আবিষ্কার করেছেন, যাদের কোনও কোনওটি এমনকী ২০ কিলোমিটার পর্যন্ত লম্বা।

পেরুর ইনকা সভ্যতারও আগে সেখানকার নাজকা মালভূমিতে গড়ে উঠেছিল একটি কৃষিভিত্তিক সভ্যতা - নাজকা সংস্কৃতি (সময়কাল মোটামুটি ১০০ খ্রিস্টপূর্বাব্দ থেকে ৮০০ খ্রিষ্টাব্দ)। কিন্তু ভৌগোলিকভাবে মালভূমিটি অতিরিক্ত শুকনো। এই শুষ্কতাকে মার্কিন মহাকাশ গবেষকরা মঙ্গল গ্রহের ক্ষয়ের সমতুল্য বলে উল্লেখ করে থাকেন। আর এই অতিরিক্ত শুষ্কতার জন্যই এই নকশাগুলো এতো দীর্ঘদিন যাবত প্রায় অক্ষত অবস্থায় টিকে আছে।

আবিষ্কারের প্রারম্ভলগ্ন থেকেই এসব ভূচিত্র নিয়ে গবেষক মহলে তৈরি হয়েছে উল্লেখযোগ্য পরিমাণ মতবিরোধ। এদের মধ্যে কেউ কেউ দাবি করেছেন যে, এগুলো আদিম মহাকাশচারীদের তৈরি করা নিদর্শন, যেখানে তারা অবতরণের জন্য তৈরি করেছিল একটি রানওয়ে। যদিও কোনো প্রথম সারির বাস্তবিক গবেষকই এমন ভূয়োদর্শন যুক্তিতে ঠিক অটল থাকতে পারেননি। অনেক বিশেষজ্ঞ বিশ্বাস করেন যে, এই বিপুলায়তন প্রাণীর ও জ্যামিতিক নকশাগুলো মূলত বৃষ্টিকামনা এবং পূর্বসূরিদের আত্মার সাথে যোগাযোগের বিভিন্ন ধর্মীয় অনুষ্ঠানের অংশ হিসেবে করা হয়েছিল। তাদের ব্যাখ্যা হলো উর্ধ্বস্থিত ঈশ্বরকে দেখানোর জন্যই নাজকার আদিম অধিবাসীরা এমনটা করেছিলেন। এমনকি ২০০৪ খ্রিষ্টাব্দের দিকেও ঐ অঞ্চলের বাসিন্দাদের মধ্যে অনুরূপ ধর্মীয় আনুষ্ঠানিকতা পালনের রেওয়াজ দেখা যায়।

চিত্রসমূহ

তথ্যসূত্র

বহিঃসংযোগ 
 Nazca Designs and Lines at Discover Peru
 Nazca Lines photos
 Tragedies flying over the Nazca lines
 
 Nazca Lines in Google Earth

আরও দেখুন
 আন্দীয় সভ্যতা

ভূচিত্র
নকশা
অমিমাংসিত রহস্য
পুরাজ্যোতির্বিজ্ঞান
প্রাগৈতিহাসিক শিল্পকলা
পেরুর বিশ্ব ঐতিহ্যবাহী স্থান